หุ้นปิดบวก 1.09 จุด
ดัชนีหุ้นปิดช่วงบ่ายที่ระดับ 1,117.17 จุด เพิ่มขึ้น 1.09 จุด(+0.10%) มูลค่าการซื้อขาย 43,050.92 ล้านบาท  ผันผวนกรอบแคบ-Fund flow ช่วยหนุน,แต่ upside เริ่มจำกัด
9 ก.พ. 2555

ดัชนีหุ้นปิดช่วงบ่ายที่ระดับ 1,117.17 จุด เพิ่มขึ้น 1.09 จุด(+0.10%) มูลค่าการซื้อขาย 43,050.92 ล้านบาท  ผันผวนกรอบแคบ-Fund flow ช่วยหนุน,แต่ upside เริ่มจำกัด
ตลาดหลักทรัพย์ปิดตลาดวันนี้ที่ระดับ 1,117.17 จุด เพิ่มขึ้น 1.09 จุด(+0.10%) มูลค่าการซื้อขาย 43,050.92 ล้านบาท 
การซื้อขายหุ้นวันนี้ ดัชนีหุ้นไทยแกว่งตัวทั้งในแดนบวกและแดนลบสลับกันไป โดยขยับขึ้นแตะจุดสูงสุดของวันอยู่ที่ระดับ 1,121.22 จุด ส่วนดัชนีจุดต่ำสุดของวันอยู่ที่ 1,110.60 จุด
ส่วนหลักทรัพย์เปลี่ยนแปลงวันนี้ เพิ่มขึ้น 206 หลักทรัพย์ ลดลง 279 หลักทรัพย์ และไม่เปลี่ยนแปลง 158 หลักทรัพย์
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ตลาดหุ้นไทยวันนี้ผันผวนในกรอบแคบ โดย sentiment หลักขณะนี้อยู่ที่เรื่องของกรีซ แม้เริ่มมีความคืบหน้าแต่ก็ยังไม่ครบทุกประเด็น ทั้งนี้ ตลาดฯคาดการณ์ว่าสุดท้ายแล้วกรีซจะยอมรับเงื่อนไขและได้รับการช่วยเหลือในที่สุด ทำให้นักลงทุนเข้ามาเล่นเก็งกำไรก่อนหน้านี้ไปพอสมควรแล้ว ดังนั้น จึงต้องระมัดระวังแรงขายทำกำไรที่จะตามออกมาด้วย
ขณะที่ปัจจัยเรื่อง Fund flow ของนักลงทุนต่างชาติที่กลับเข้ามาซื้ออย่างต่อเนื่องในช่วงนี้ ถือเป็นตัวที่ช่วยประคองไม่ให้ดัชนีฯปรับตัวลงแรง
แนวโน้มการลงทุนในวันพรุ่งนี้(10 ก.พ.)น.ส.ธีรดา กล่าวว่า ถ้าพิจารณาจาก sentiment ดัชนีฯยังมีโอกาสที่จะดีดตัวขึ้นต่อได้ แต่ upside จะไม่มากแล้ว พร้อมให้แนวรับ 1,107 จุด แนวต้าน 1,122-1,130 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           IVL   มูลค่าการซื้อขาย 3,023.73 ล้านบาท ปิดที่  38.00 บาท ลดลง  0.25 บาท          KTB   มูลค่าการซื้อขาย 2,211.15 ล้านบาท ปิดที่  16.50 บาท เพิ่มขึ้น 0.50 บาท          PTT   มูลค่าการซื้อขาย 2,155.70 ล้านบาท ปิดที่ 351.00 บาท เพิ่มขึ้น 3.00 บาท          ESSO  มูลค่าการซื้อขาย 1,840.93 ล้านบาท ปิดที่  13.70 บาท เพิ่มขึ้น 0.70 บาท          PTTGC มูลค่าการซื้อขาย 1,794.90 ล้านบาท ปิดที่  72.75 บาท ลดลง  0.50 บาท